**ZMLUVA O DIELO**

*uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami*

**Čl. I  
Zmluvné strany**

**Objednávateľ: Komunikačné Centrum Detva, n. o.**

Sídlo: Námestie mieru 31, 962 12 Detva

V zastúpení: Ing. Elenou Jankovičovou

IČO: 37954008  
DIČ: 2021785678  
Telefón: 0904 101 012

E-mail: ela@cyklo.sk

Bankové spojenie: SK03 0200 0000 0018 2726 4359

Zapísaný: pod č. OVVS/NO-33/2003

(ďalej len objednávateľ)

**Zhotoviteľ:**

Sídlo:

V zastúpení:

IČO:   
DIČ:   
Telefón:

E-mail:

Bankové spojenie:

Zapísaný

(ďalej len zhotoviteľ)

**Čl. II  
Predmet dohody**

1. Zmluvné strany sa na základe vzájomnej dohody rozhodli uzatvoriť túto zmluvu, predmetom, ktorej je vykonanie diela **„Mapovanie krojov, sakrálnych pamiatok a architektúry – odborné spracovanie“**, a to konkrétne:

* Zmapovanie a opis vývoja tradičného odevu a jeho premeny od konca 19. storočia a do prvej polovice 20. stor.
* Zmapovanie a opis stavieb a prvkov ľudovej architektúry Podpoľania.
* Zmapovanie a opis existujúcich sakrálnych pamiatok v území Podpoľania .

Výsledkom čoho budú dva odborné dokumenty:

1. Vývoj tradičného odevu a jeho premeny od konca 19. storočia a do prvej polovice 20. stor..

2. Sakrálne pamiatky, stavby a prvky ľudovej architektúry Podpoľania.

v rozsahu a za podmienok podľa tejto zmluvy a podkladov k verejnému obstarávaniu, ktoré predchádzalo uzatvoreniu tejto zmluvy.

1. Touto zmluvou sa zhotoviteľ zaväzuje zhotoviť a odovzdať objednávateľovi dielo podľa detailnej špecifikácie v zmysle prílohy č. 1, ktorá je súčasťou Zmluvy.
2. Zhotoviteľ sa zaväzuje dielo riadne a včas zhotoviť na základe požiadaviek objednávateľa a podľa detailnej špecifikácie v zmysle prílohy č. 1 a objednávateľ sa zaväzuje zaplatiť zhotoviteľovi za vykonané dielo dohodnutú cenu podľa platných podmienok dohodnutých v tejto zmluve a zhotovené dielo prevziať.
3. Zhotoviteľ sa zaväzuje splniť kvalitatívne požiadavky predmetu zmluvy v súlade s príslušnými právnymi predpismi, vo vlastnom mene, na svoje náklady a vlastnú zodpovednosť, v súlade s podmienkami stanovenými verejným obstarávaní a svojou predloženou ponukou.
4. Miestom odovzdania diela je sídlo objednávateľa uvedené v Čl. I.

**Čl. III**

**Termíny plnenia diela**

1. Zhotoviteľ sa zaväzuje, že vykoná dielo odovzdá v kvalite a v prevedení za podmienok dojednaných v tejto zmluve v termíne:

- najneskôr do 15.12.2018

1. Zhotoviteľ je povinný na žiadosť objednávateľa informovať ho o stave vykonaných prác.
2. Zhotoviteľ je povinný písomne oznámiť objednávateľovi existenciu dôvodov, ktoré bránia alebo sťažujú vykonanie diela, ktorého následkom bude omeškanie s vykonaním diela.
3. Zhotoviteľ zodpovedá za to, že dielo bude zhotovené v súlade s ustanoveniami tejto zmluvy,

v dohodnutom termíne a v požadovanej kvalite.

**Čl. IV**

**Cena za vykonanie diela**

1. Cena za vykonanie diela v rozsahu podľa tejto zmluvy je stanovená v súlade so zákonom č.18/1996 Z. z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon č.18/1996 Z.z. o cenách v znení neskorších predpisov a zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, v ktorej sú zahrnuté všetky náklady súvisiace s riadnym zhotovením diela podľa tejto zmluvy:

Cena bez DPH ............. EUR + DPH 20 % ...............EUR s DPH ......................EUR

**Celková cena s DPH ..................... EUR**

**Slovom: ...........................EUR, ............... centov**

1. V tejto sume sú na základe dohody zmluvných strán zahrnuté všetky náklady spojené s plnením predmetu zmluvy, náklady na všetky tovary, služby a práce potrebné k zhotoveniu diela podľa tejto zmluvy.
2. Zmluvné strany sa dohodli, že táto suma je konečná v zmysle predloženej cenovej ponuky, ktorá je prílohou č. 2 a zhotoviteľ nemá nárok účtovať si vyššiu cenu z dôvodu akejkoľvek zmeny.

**Čl. V**

**Platobné podmienky a fakturácia**

1. Zhotoviteľ predloží Faktúru za vykonané dielo pri jeho odovzdaní. Úhrada za dielo bude zrealizovaná po odovzdaní diela spolu s dokladom o prevzatí a odovzdaní vykonaného diela v zmysle čl. IV ods.1 tejto zmluvy. Splatnosť faktúry je 14 dní od jej doručenia objednávateľovi.
2. Fakturovaná čiastka bude uhradená objednávateľom bezhotovostným prevodom na účet zhotoviteľa. Faktúra sa považuje za zaplatenú dňom pripísania jej sumy na účet zhotoviteľa. Objednávateľ neposkytuje finančný preddavok zhotoviteľovi.
3. Všetky faktúry musia obsahovať povinné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov: označenie faktúry a jej číslo, názov a sídlo zmluvných strán, IČO, DIČ, IČ DPH, číslo zmluvy, opis vykonaného diela a deň odovzdania diela, deň vystavenia a odoslania faktúry, deň splatnosti faktúry, označenie bankového spojenia zhotoviteľa a číslo účtu, množstvo a cenu tovaru, fakturovanú čiastku, pečiatku (ak je relevantné) a podpis oprávnenej osoby. Faktúra musí obsahovať názov projektu a Kód projektu podľa pokynov objednávateľa.
4. Objednávateľ je oprávnený faktúru do dátumu jej splatnosti vrátiť zhotoviteľovi v prípade, že neobsahuje všetky vyššie uvedené náležitosti daňového dokladu za účelom jej doplnenia alebo opravy. V takom prípade nová lehota začne plynúť doručením opravenej faktúry objednávateľovi. Ak v stanovenej lehote splatnosti objednávateľ faktúru nevráti, považuje sa faktúra za vystavenú bez chýb.
5. Predmet zmluvy je financovaný z prostriedkov európskych štrukturálnych a investičných fondov (ďalej aj ako EŠIF) v rámci projektu z programu Interreg Slovenská republika – Maďarsko a spolufinancovaný z prostriedkov štátneho rozpočtu SR a rozpočtu objednávateľa systémom financovania formou refundácie.

**Čl. VI**

**Práva a povinnosti zhotoviteľa**

1. Zhotoviteľ je povinný zhotoviť dielo s odbornou starostlivosťou a v súlade s ustanoveniami tejto zmluvy, jej príloh a pokynov objednávateľa, v súlade s jeho záujmami, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. mal zhotoviteľ poznať a v súlade s príslušnými právnymi predpismi.
2. Zhotoviteľ sa zaväzuje, že kvalita zhotoveného diela bude zodpovedať platným právnym predpisom v čase vyhotovenia. Zhotoviteľ je povinný pri plnení predmetu zmluvy postupovať s odbornou starostlivosťou, dodržiavať všeobecne záväzné predpisy a povinnosti vyplývajúce z tejto zmluvy. Ďalej sa bude riadiť záväznými podkladmi objednávateľa.
3. Zhotoviteľ sa zaväzuje bez zbytočného odkladu, potom ako sa o tom dozvedel, písomne informovať objednávateľa o akýchkoľvek okolnostiach dôležitých pre riadne zhotovenie diela a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov objednávateľa voči zhotoviteľovi.
4. Zhotoviteľ sa zaväzuje strpieť výkon kontroly/auditu súvisiaceho s vykonaním diela kedykoľvek počas platnosti a účinnosti príslušnej zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetného diela, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov a príslušnej zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.
5. Oprávnené osoby na výkon kontroly/auditu/overovania sú najmä:
   1. riadiaci orgán pre príslušný operačný program a nim poverené osoby,
   2. útvar následnej finančnej kontroly a nim poverené osoby,
   3. c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
   4. orgán auditu, jeho spolupracujúce orgány a nimi poverené osoby,
   5. splnomocnení zástupcovia Európskej komisie a Európskeho dvora audítorov,
   6. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
6. Zhotoviteľ je povinný sa zúčastňovať pracovných stretnutí podľa prílohy č. 1 bodu 5.1 v sídle Objednávateľa s cieľom monitorovať priebeh realizácie diela.

**Čl. VII**

**Práva a povinnosti objednávateľa**

Objednávateľ sa zaväzuje:

1. Bez zbytočného odkladu písomne informovať zhotoviteľa o všetkých skutočnostiach, ktoré majú podstatný význam pre zhotoviteľa diela.
2. Odovzdať zhotoviteľovi všetky dokumenty a poskytnúť mu všetky informácie, ktoré sú potrebné na zhotovenie diela, pokiaľ z povahy týchto dokumentov/informácií a/alebo pokynov nevyplýva, že ich má obstarať zhotoviteľ.
3. Bez zbytočného odkladu poskytnúť zhotoviteľovi všetku súčinnosť potrebnú na uskutočnenie predmetu tejto zmluvy.
4. Doručiť zhotoviteľovi včas všetky pokyny súvisiace so zhotovením diela, tak aby zhotoviteľovi umožnil včasné a riadne zhotovenie diela.

**Čl. VIII**

**Vykonanie diela a jeho odovzdanie**

1. Zhotoviteľ vykoná práce spojené s predmetom diela podľa tejto zmluvy na svoje náklady, pričom sa zaväzuje rešpektovať špecifické a právne predpisy.
2. Zhotoviteľ vyzve objednávateľa na prevzatie diela najmenej 3 dni pred dňom dokončenia diela. O odovzdaní a prevzatí diela vystavia zmluvné strany preberací protokol.

**Čl. IX**

**Zmluvné pokuty**

1. Zhotoviteľ zodpovedá za to, že predmet tejto zmluvy podľa čl. II. je zhotovený podľa tejto zmluvy.
2. V prípade, že pri protokolárnom odovzdávaní a preberaní diela objednávateľ zistí, že dielo nie je vyhotovené v zmysle podmienok zmluvy, toto dielo neprevezme, ale spíše so zhotoviteľom zápis, ktorý bude obsahovať zistené nedostatky, lehoty a spôsob ich odstránenia.
3. V prípade omeškania zhotoviteľa s vykonaním objednaného diela, je objednávateľ oprávnený účtovať zhotoviteľovi zmluvnú pokutu vo výške 100,00 € za každý začatý deň omeškania.
4. V prípade omeškania objednávateľa so zaplatením ceny je zhotoviteľ oprávnený účtovať objednávateľovi úrok z omeškania vo výške 0,05% z fakturovanej ceny za každý začatý deň omeškania.
5. Ak zhotoviteľ neodstráni nedostatky diela v dohodnutom termíne  zaplatí objednávateľovi zmluvnú pokutu vo výške 500,00 eur za každý začatý deň omeškania až do odstránenia vady. Faktúru môže vystaviť objednávateľ za každých 5 začatých dní omeškania.
6. V prípade, ak zhotoviteľ pred ukončením zmluvného záväzku v plnom rozsahu podľa tejto zmluvy odstúpi od zmluvy z akýchkoľvek dôvodov na jeho strane, zaväzuje sa pre tento prípad zaplatiť objednávateľovi zmluvnú pokutu vo výške, ktorá sa rovná celkovej cene za dielo uvedenej v čl. III ods. 3.1. Týmto ustanovením nie je dotknutý nárok objednávateľa voči zhotoviteľovi na náhradu takto spôsobenej škody.
7. Zmluvná pokuta je splatná najneskôr 30 (tridsiatym) dňom odo dňa kedy došlo ku vzniku nároku na uplatnenie jej nároku.
8. Úhradou zmluvnej pokuty sa príslušná Zmluvná strana nezbavuje povinnosti pokračovať v plnení tejto zmluvy, ani nahradiť škodu vo výške prevyšujúcej zmluvnú pokutu, ktorá porušením povinnosti vznikla.

**Čl. X**

**Zánik a odstúpenie od zmluvy**

1. Zmluvné strany sú oprávnené odstúpiť od tejto zmluvy na základe dôvodov uvedených v ods. 2 až 9 tohto článku zmluvy, pričom odstúpenie zmluvnej strany od zmluvy nadobúda účinnosť doručením druhej zmluvnej strane.
2. Objednávateľ je oprávnený odstúpiť od zmluvy z nasledovných dôvodov:

a) ak súd právoplatne uzná kohokoľvek z členov štatutárneho orgánu zhotoviteľa alebo zamestnancov zhotoviteľa za vinných z trestného činu bezprostredne súvisiacim s uzatváraním a/alebo plnením tejto zmluvy,

b) strata nevyhnutnej kvalifikácie zhotoviteľa, vrátane, ale nielen, strata (živnostenského) oprávnenia na vykonanie činnosti, ktorá bezprostredne súvisí s predmetom tejto zmluvy

c) neodôvodnené nedodržanie pokynov objednávateľa, za predpokladu, že dotknutý pokyn má podstatný význam pre realizáciu plnenia tejto zmluvy,

d) preukázané porušenie právnych predpisov SR a ES v rámci realizácie predmetu  Zmluvy súvisiacich s činnosťou Zmluvných strán,

e) ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávnení konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, a zhotoviteľ neoznámi tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Zhotoviteľ zodpovedá za škodu spôsobenú objednávateľovi v dôsledku porušenia povinnosti podľa prvej vety tohto bodu a objednávateľ má právo odstúpiť od zmluvy. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii je zhotoviteľ povinný predložiť aj potvrdenie príslušnej banky,

f) ak na miesto zhotoviteľa vstúpi iná osoba následkom právneho nástupníctva, tejto zmluvy,

g) závažné porušenie povinností zhotoviteľa podľa tejto zmluvy, pričom závažným porušením povinností zhotoviteľa sa rozumie:

h) zhotovenie diela v rozpore so zadávacími podmienkami a touto zmluvou,

j) opakované dodanie predmetu Zmluvy alebo jeho časti od zhotoviteľa s vadami vo vyhotovení ako určuje zmluva a s legislatívnymi vadami.

1. Objednávateľ má právo bez udania dôvodu a bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu zo zmluvy medzi objednávateľom a zhotoviteľom a výsledky administratívnej kontroly dokumentácie verejného obstarávania Riadiacim orgánom pre IROP neumožňujú financovanie výdavkov vzniknutých na základe tejto zmluvy o Dielo. V prípade, že zmluva o NFP zanikla z dôvodu nepredloženia diela v požadovanej kvalite, si objednávateľ bude nárokovať vzniknutú škodu u zhotoviteľa.
2. Objednávateľ má právo odstúpiť od zmluvy so Zhotoviteľom, ktorý bol vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), alebo ak aspoň jeden zo Zhotoviteľových subdodávateľov alebo subdodávateľov podľa osobitného predpisu, ktorí majú povinnosť zapisovať sa do registra partnerov verejného sektora v zmysle zákona o RPVS, bol vymazaný z registra partnerov verejného sektora.
3. Zmluvné strany sú oprávnené od zmluvy odstúpiť, ak jedna zo zmluvných strán opakovane porušuje ustanovenia tejto zmluvy.
4. V prípade, že nastali skutočnosti zakladajúce právo od zmluvy odstúpiť v zmysle porušenia vyššie uvedených zmluvných alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť zmluvnej strane, ktorá povinnosť porušila a dať jej 5 dňovú lehotu na odstránenie tohto stavu.
5. Zhotoviteľ je oprávnený odstúpiť od zmluvy výlučne z nasledovných dôvodov:

a) neposkytnutie súčinnosti Objednávateľa, v dôsledku čoho sa podstatným spôsobom sťažilo alebo obmedzilo plnenie povinností Zhotoviteľa podľa tejto zmluvy alebo sa toto plnenie znemožnilo, a Objednávateľ nevykonal nápravu ani v primerane stanovenej lehote určenej Zhotoviteľom.

b) ak zistí niektorá zo Zmluvných strán pri plnení tejto zmluvy prekážku, ktorá znemožňuje riadne zhotovenie Diela dohodnutým spôsobom, oznámi to bezodkladne druhej Zmluvnej strane a začne s ňou okamžite rokovať v dobrej viere na odstránení takejto prekážky. Ak sa Zmluvné strany nedohodnú do 30 dní odo dňa doručenia oznámenia, môže ktorákoľvek Zmluvná strana od zmluvy odstúpiť.

c) túto zmluvu môže každá zo zmluvných strán písomne vypovedať bez udania dôvodu s výpovednou lehotou 1 mesiac. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Čl. XI**

**Záverečné ustanovenia**

1. Táto zmluva nadobúda platnosť a účinnosť dňom podpísania zástupcami oboch zmluvných strán.
2. Zmluva môže byť zmenená len vo forme písomných dodatkov, podpísaných oprávnenými zástupcami oboch zmluvných strán.
3. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.
4. Zmluvné strany berú na vedomie a rešpektujú povinnosti vyplývajúce zo skutočnosti, že predmet zmluvy je financovaný z fondov EÚ.
5. Zmluvné strany prehlasujú, že si zmluvu prečítali, jej obsahu porozumeli, s jej obsahom po prečítaní súhlasia bez výhrad a na znak tohto súhlasu ju vlastnoručne podpisujú
6. Zmluva je vypracovaná v 4 vyhotoveniach, z ktorých 1 je určené pre zhotoviteľa a 3 pre objednávateľa.

V Detve, dňa: ............................... V ..........., dňa: ...........................

Objednávateľ: Zhotoviteľ:

Ing. Elena Jankovičová

Riaditeľka

**PRÍLOHA Č.1**

**Zákazka:** Mapovanie krojov, sakrálnych pamiatok a architektúry – odborné spracovanie.

**1. Úvod**

Predmetom zákazky je preskúmanie, opis a mapovanie v teréne území regiónu Podpoľanie, ktoré bude slúžiť pre zdokumentovanie a archiváciu informácii o prvkoch tradičného odievania, ľudovej architektúry a sakrálnych pamiatok daného regiónu.

Zákazka pozostáva z súčastí:

* Zmapovanie a opis vývoja tradičného odevu a jeho premeny od konca 19. storočia a do prvej polovice 20. stor.
* Zmapovanie a opis stavieb a prvkov ľudovej architektúry Podpoľania.
* Zmapovanie a opis existujúcich sakrálnych pamiatok v území Podpoľania .

Výsledkom budú dva odborné dokumenty (štúdie):

1. Vývoj tradičného odevu a jeho premeny od konca 19. storočia a do prvej polovice 20. stor..

2. Sakrálne pamiatky, stavby a prvky ľudovej architektúry Podpoľania.

**2. Vymedzenie záujmového územia**

Mapovanie sa bude vykonávať v obciach a mestách : Detva, Hriňová, Látky, Detvianska Huta, Korytárky, Kriváň, Podkriváň, Stará Huta, Horný Tisovník, Klokoč, Slatinské Lazy, Vígľaš, Zvolenská Slatina , Očová, Dúbravy, Vígľašská Huta Kalinka, Stožok, Hrochoť.

**3. Určenie hlavných cieľov spracovania štúdii**

Cieľom štúdii je zdokumentovanie a archivácia informácii o prvkoch tradičného odievania, ľudovej architektúry a sakrálnych pamiatok Podpoľania. Mapovanie je zamerané na získavanie informácii v teréne a zberom informácii z dostupných zdrojov. Bude pozostávať z krokov: stanovenie spôsobu mapovania, stanovenie tímu, stanovenie harmonogramu návštev v teréne, spracovanie výsledkov, stanovenie výstupov pre publikovanie. Mapovanie sa má realizovať najmä metódou zúčastneného pozorovania a osobných rozhovorov, získaním a archivovaním (skenovanie) fotodokumentácie existujúcich ľudových odevov, architektonických a sakrálnych objektov, získaním dobových fotografií a zmapovaním polohy existujúcich pozoruhodných a sakrálnych stavieb. Získané informácie sa spracujú do odborných dokumentov – štúdií, s presne definovanou štruktúrou, ktoré bude podkladom pre ďalšie aktivity projektu: zostavenie náučno-prezentačných publikácii.

**4. Požiadavky na rozsah prác**

**4.1 Tradičný odev v Podpoľaní a jeho premeny**

Obsahové zameranie jej prvej časti bude zmapovať tradičný odev a jeho premien od konca 19. storočia a do prvej polovice 20. stor. a vplyvy mestského odevu na tradičný odev .

Podrobnejšie zadefinovať skladbu a popis jednotlivých základných súčastí mužského tradičného odevu, ženského tradičného odevu a odev detí, s dôrazom na používané základné materiály a suroviny, spôsob zhotovenia, najmä domáckou výrobou žien pri spodnom odeve, ale aj špecializovanými remeselnými výrobcami, kde si to odev vyžadoval. Rozlišovanie odevu podľa príležitostí nosenia a to najmä odev pracovný, odev sviatočný, odev obradový, najmä svadobný. S materiálom a funkciou odevu sledovať aj súvisiacu výzdobu, najmä výšivku, vytkávanie, čipku, našívanie ozdôb a pod. Pozornosť venovať aj spôsobu obliekania a nosenia tradičného odevu, ako aj starostlivosti o  jeho údržbu. Zhrnúť vplyvy mestského odevu a obuvi na tradičný odev a obuv. Popis a lokálne rozdiely názorne doložiť aj nákresmi a fotografiami.

**Uplatnenie tradičného odevu v súčasnosti.**

V závere štúdie venovať pozornosť skúmaniu súčasného, tzv. druhého života tradičného odevu najmä od polovice 20. storočia, jeho príležitostnému využitiu v súčasnosti pri sviatkoch miest a obcí, folklórnych slávnostiach a festivaloch, v činnosti folklórnych kolektívoch, ale aj pri návrate do novodobých obyčajov spätých s významnými udalosťami v živote človeka, napr. na svadbách, promóciách a pod.

Popis a lokálne rozdiely názorne doložiť aj nákresmi a fotografiami

**4.2 Stavby a prvky ľudovej architektúry Podpoľania.**

Práce zamerať na:

- všeobecnú charakteristiku ľudovej architektúry, funkcionality, splynutie s prírodou, estetiky, typy zástavby

- zvýraznenie a pomenovanie špecifík a vplyvov na ľudovú architektúru (stavieb a detailov ) regiónu Podpoľanie

Je potrebné zmapovať a opísať najvýznamnejšie objekty ľudovej architektúry v území zameranej na detviansku radovú zástavbu, laznícke usadlosti, historické budovy, hospodárske objekty – ploty, salaše, kolibky, senníky, maštale,... a zdokumentovať fotografiami a ich opismi. Komunikovať s ľuďmi, ktorí sa tradičnému staviteľstvu venovali (starí murári, tesári, stolári, ... ) ak takí vyplynú z aktivít mapovania, ako aj súčasnými nadšencami pre tradičné stavebné postupy. Pri opise sa zamerať aj na detaily objektov: okná, dvere, brány, typy striech, strešné krytiny. Stavebné materiály a konštrukčné techniky pri stavbe domu, typy striech,  strešnú konštrukciu a strešnú krytinu. Vývoj ohniska a pece ako základných determinantov vo vývoji staviteľstva a bývania. Pôdorysné dispozície a interiér domu, hospodárske a technické objekty, drobná architektúra.

V rámci uvedeného sa zamerať i na regionálne špecifiká a dobové vplyvy, zmeny v kontexte súčasných vývojových procesov.

Vyhľadať staré fotografie, pôvodné nákresy, a pod.

**4.3 Sakrálne pamiatky v území Podpoľania.**

Práce zamerať na:

- všeobecnú charakteristiku sakrálnych stavieb

- vytvorenie zoznamu existujúcich sakrálnych pamiatok

Zmapovať najvýznamnejšie kostoly, kaplnky, zvoničky, božie muky, krížové cesty, kríže v území, zdokumentovať fotografiami, opismi a zákresmi umiestnenia na mape.

Komunikovať s farnosťami, miestnymi rezbármi a remeselníkmi, ktorí stavajú a renovujú sakrálne pamiatky v území.

**5. Požiadavky na dodávku služieb**

**5.1 . Požiadavky na dodané služby**

Úlohou zhotoviteľa je komplexné zabezpečenie projektového riadenia pri realizácii a implementácii predmetu zákazky, ktorý je vymedzený v ďalšej časti tohto opisu predmetu zákazky. Ide najmä o zabezpečenie nasledujúcich činností:

* zabezpečenie spolupráce s etnológom, architektom a odborníkmi, ktorý majú poznatky o skúmanom území
* spracovanie harmonogramu prác
* zabezpečenie dopravy pre prieskum v teréne
* zabezpečenie profesionálneho fotografa
* zabezpečenie všetkých podkladov, ktoré budú súvisieť so spracovaním Štúdie v tlačenej forme (napr: prezenčné listiny, zápisnice.....)
* zabezpečenie ostatných podporných činností súvisiacich s realizáciou štúdie
* zabezpečenie jazykovej úpravy rukopisu (redigovanie) vybratých textov do publikácii
* zúčastňovať sa pracovných stretnutí so zadávateľom  v kancelárii zadávateľa min. 1x za týždeň počas trvania zmluvného vzťahu.

**6. Obsah diela**

**6.1 Tradičný odev v Podpoľaní a jeho premeny**

Minimálne 120 normostrán vo formáte A4 a výber 32 normostrán – redigovaný text vo formáte A4 pre publikáciu v štruktúre podľa pokynov zadávateľa, ostatné fotografie, nákresy.

**Predpokladaná základná štruktúra štúdie:**

* Úvod, slovo zostavovateľa
* Obsah
* Vymedzenie územia
* Tradičný odev na Podpoľaní a jeho premeny od konca 19. storočia a do prvej polovice 20. stor.
  + Tradičný mužský odev
  + Tradičný ženský odev
  + Tradičný detský odev
* Uplatnenie tradičného odevu v súčasnosti
* Použitá odborná literatúra a pramene
* Resumé

**6.2 Sakrálne pamiatky, stavby a prvky ľudovej architektúry Podpoľania.**

Minimálne 120 normostrán vo formáte A4 a výber min. 32 normostrán - redigovaný text vo formáte A4 pre publikáciu v štruktúre podľa pokynov zadávateľa, ostatné fotografie, nákresy.

**Predpokladaná základná štruktúra štúdie:**

- Obsah:

* Charakteristika územia a história vývoja architektúry
* Sakrálne pamiatky
* Typické druhy a historický vývoj sakrálnych objektov v území ( kostoly, kaplnky, zvonice, cintoríny, kalvárie, prícestné drevené vyrezávané kríže, a.p.)
* Súpis a lokalizácia sakrálnych objektov (vrátane zákresov v mape )
* Architektonické detaily, ornamentika, maľby
* Ľudová architektúra
* Typické sídelné usporiadanie, druhy zástavby a architektonických prvkov
* Zrubové stavby
* Kamenné, murované a hlinené stavby
* Strechy, krytiny, štíty
* Detaily stavieb ľudovej architektúry. (napr. okná, dvere, zárubne, brány, vráta, portály, ploty, ohrady
* Samostatné hospodárske objekty (napr. sýpky, salaše, kolibky, senníky, maštale, studne, napájadlá, chlebové pece ...)
* Omietky a povrchové úpravy
* Ornamentika a zdobenie
* Tradičné staviteľstvo a súčasnosť
* Základné pojmy a názvoslovie
* Zdroje a použitá literatúra
* Autorský kolektív a tiráž

**7. Odovzdanie diela**

Dielo odovzdať:

**7.1 Tradičný odev v Podpoľaní a jeho premen**y

* 10 ks Štúdii v tlačenej forme A4 s väzbou V2 lepenou
* 1x elektronický: 100 ks profesionálnych fotografií do publikácii so zameraním na prezentáciu tradičného odevu – formát A4, rozlíšenie 300 DPI - na CD alebo DVD nosiči.
* 1x elektronicky: Štúdia a  výber pre publikáciu 32 normostrán na CD alebo DVD nosiči.

**7.2 Sakrálne pamiatky, stavby a prvky ľudovej architektúry Podpoľania**

* 10 ks Štúdii v tlačenej forme A4 s väzbou V2 lepenou
* 1x elektronický: 100 ks profesionálnych fotografií do publikácii pre sakrálne pamiatky, stavby a prvky ľudovej architektúry Podpoľania existujúcich a dobových, vrátane nákresov stavieb 100 ks - formát A4, rozlíšenie 300 DPI
* 1x elektronicky: Štúdia a  výber pre publikáciu 32 normostrán na CD alebo DVD nosiči.

**7.3 Podporná dokumentácia**

K dielu dodať 1x originál a 1x kópia všetkých dôkazových a podporných dokumentov súvisiacich so spracovaním dokumentov, prezenčné listiny, zápisy, fotografický materiál zo stretnutí.....a pod.

**PRÍLOHA Č.2**

Cenová ponuka dodávateľa